ddrg/super_eurlex huggingface dataset:
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 5ης Μαΐου 1986

σχετικά με την έγκριση της προσαρμογής του ειδικού προγράμματος για την περιοχή Valle d'Aosta όσον αφορά την ανάπτυξη της παραγωγής βοείου, προβείου και αιγείου κρέατος, σύμφωνα με τον κανονισμό (ΕΟΚ) αριθ. 1944/81 του Συμβουλίου

(Το κείμενο στην ιταλική γλώσσα είναι το μόνο αυθεντικό)

(86/253/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1944/81 του Συμβουλίου της 30ής Ιουνίου 1981 περί θεσπίσεως κοινής δράσης για την προσαρμογή και τον εκσυγχρονισμό της διαρθρώσεως της παραγωγής βοείου, προβείου και αιγείου κρέατος στην Ιταλία (1), όπως τροποποιήθηκε τελευταία από τον κανονισμό (ΕΟΚ) αριθ. 797/85 (2), και ιδίως το άρθρο 2 παράγραφος 3,

Εκτιμώντας:

ότι η ιταλική κυβέρνηση γνωστοποίησε, στις 13 Νοεμβρίου 1985, την προσαρμογή στο ειδικό πρόγραμμα για την περιοχή Valle d'Aosta, όσον αφορά την ανάπτυξη της παραγωγής βοείου, προβείου και αιγείου κρέατος·

ότι η εν λόγω προσαρμογή στο πρόγραμμα ανταποκρίνεται στους όρους και τους στόχους του κανονισμού (ΕΟΚ) αριθ. 1944/81·

ότι ο δικαιούχος θα πρέπει να διαθέτει επαρκή επαγγελματική ικανότητα, σύμφωνα με το άρθρο 2 παράγραφος 1 στοιχείο β) του κανονισμού (ΕΟΚ) αριθ. 797/85·

ότι οι συνθήκες χορήγησης των ενισχύσεων στις επενδύσεις στον τομέα της παραγωγής γαλακτοκομικών προϊόντων θα πρέπει να συμφωνούν με το άρθρο 3 παράγραφος 3 του κανονισμού (ΕΟΚ) αριθ. 797/85·

ότι η συμπληρωματική πριμοδότηση που αναφέρεται στο άρθρο 3 παράγραφος 1 στοιχείο ε) του κανονισμού (ΕΟΚ) αριθ. 1944/81 περιορίζεται σε έναν αριθμό αγελάδων από 3 έως 20, ανεξάρτητα από τη νομική φύση των εκμεταλλεύσεων·

ότι οι ενισχύσεις για την κατασκευή σταύλων στις εκμεταλλεύσεις που δεν υποβάλλουν σχέδιο βελτίωσης κατά την έννοια του άρθρου 3 παράγραφος 1 στοιχείο α) του κανονισμού (ΕΟΚ) αριθ. 1944/81, θα πρέπει να είναι σύμφωνες με το άρθρο 8 παράγραφος 2 του κανονισμού (ΕΟΚ) αριθ. 797/85·

ότι έχει ζητηθεί η γνώμη της επιτροπής του ΕΓΤΠΕ σχετικά με τις χρηματοδοτικές πτυχές του ζητήματος·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η προσαρμογή στο ειδικό πρόγραμμα της περιοχής Valle d'Aosta όσον αφορά την ανάπτυξη της παραγωγής βοείου, προβείου και αιγείου κρέατος, η οποία ανακοινώθηκε στις 13 Νοεμβρίου 1985 από την ιταλική κυβέρνηση σύμφωνα με τον κανονισμό (ΕΟΚ) αριθ. 1944/81, εγκρίνεται.

Άρθρο 2

Η παρούσα απόφαση απευθύνεται στην Ιταλική Δημοκρατία.

Βρυξέλλες, 5 Μαΐου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 197 της 20. 7. 1981, σ. 27.

(2) ΕΕ αριθ. L 93 της 30. 3. 1985, σ. 1.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 9ης Απριλίου 1986

για την έγκριση προσθήκης στο πρόγραμμα του τομέα των σπόρων προς σπορά και φυτών της Βαυαρίας, σύμφωνα με τον κανονισμό (ΕΟΚ) αριθ. 355/77 του Συμβουλίου

(Το κείμενο στη γερμανική γλώσσα είναι το μόνο αυθεντικό)

(86/169/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 1247/85 (2), και ιδίως το άρθρο 5,

Εκτιμώντας:

ότι, στις 20 Ιουνίου 1985, η γερμανική κυβέρνηση ανακοίνωσε μια προσθήκη στο πρόγραμμα που εγκρίθηκε με την απόφαση 80/1049/ΕΟΚ της Επιτροπής (3), σχετικά με τον τομέα των σπόρων προς σπορά και φυτών της Βαυαρίας·

ότι η ανωτέρω προσθήκη αποβλέπει στη συνέχιση των στόχων που καθορίζονται στο πρόγραμμα του οποίου η ισχύς έχει λήξει, όπως την ορθολογική οργάνωση και τον εκσυγχρονισμό των εγκαταστάσεων συλλογής, τυποποίησης, αποθήκευσης και συσκευασίας για την προσαρμογή των εγκαταστάσεων αυτών στη ζήτηση των σπόρων προς σπορά και φυτών ανώτερης ποιότητας καθώς και την ελάφρυνση της εργασίας των παραγωγών·

ότι η προσθήκη περιλαμβάνει αρκετά από τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77 και αποδεικνύει ότι μπορεί να επιτευχθούν οι στόχοι του άρθρου 1 του εν λόγω κανονισμού στον τομέα των σπόρων προς σπορά και φυτών, στη Βαυαρία· ότι η προθεσμία που καθορίζεται για την εφαρμογή της προσθήκης στο πρόγραμμα δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ) του εν λόγω κανονισμού·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής επί των Διαρθρώσεων της Γεωργίας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η προσθήκη στο πρόγραμμα σχετικά με τον τομέα των σπόρων προς σπορά και φυτών της Βαυαρίας, που ανακοίνωσε η γερμανική κυβέρνηση στις 20 Ιουνίου 1985 σύμφωνα με τον κανονισμό (ΕΟΚ) αριθ. 355/77, εγκρίνεται.

Άρθρο 2

Η παρούσα απόφαση απευθύνεται στην ομοσπονδιακή Δημοκρατία της Γερμανίας.

Βρυξέλλες, 9 Απριλίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 51 της 23. 2. 1977, σ. 1.

(2) ΕΕ αριθ. L 130 της 16. 5. 1985, σ. 1.

(3) ΕΕ αριθ. L 308 της 19. 11. 1980, σ. 9.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 28ης Απριλίου 1986

για τη σύναψη του πρωτοκόλλου για την ανανέωση της συμφωνίας συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Ταϋλάνδης σχετικά με την παραγωγή, την εμπορία και τις συναλλαγές μανιόκας

(86/222/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

τη σύσταση της Επιτροπής,

Εκτιμώντας το αμοιβαίο ενδιαφέρον που παρουσιάζει η ανανέωση της συμφωνίας συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Ταϋλάνδης σχετικά με την παραγωγή, την εμπορία και τις συναλλαγές μανιόκας (1),

ΑΠΟΦΑΣΙΖΕΙ:

Άρθρο 1

Το πρωτόκολλο για την ανανέωση της συμφωνίας συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Ταϋλάνδης σχετικά με την παραγωγή, την εμπορία και τις συναλλαγές μανιόκας, εγκρίνεται εξ ονόματος της Κοινότητας.

Το κείμενο του πρωτοκόλλου επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει το πρωτόκολλο που αναφέρει το άρθρο 1, δεσμεύοντας την Κοινότητα.

Λουξεμβούργο, 28 Απριλίου 1986.

Για το Συμβούλιο

Ο Πρόεδρος

H. RUDING

(1) ΕΕ αριθ. L 219 της 28. 7. 1982, σ. 53.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 3ης Φεβρουαρίου 1986

που αφορά τη Γαλλική Δημοκρατία και εκδίδεται κατ' εφαρμογή του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77 σχετικά με τους ίδιους πόρους που προέρχονται από το φόρο προστιθέμενης αξίας

(Το κείμενο στη γαλλική γλώσσα είναι το μόνο αυθεντικό)

(86/62/ΕΟΚ, Ευρατόμ, ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,

τη συνθήκη για την ίδρυση της Ευρωπαϊκής Οικονομικής Κοινότητας,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας,

την απόφαση 70/243/ΕΚΑΧ, ΕΟΚ, Ευρατόμ του Συμβουλίου της 21ης Απριλίου 1970 περί αντικαταστάσεως των χρηματικών συνεισφορών των κρατών μελών από ιδίους πόρους των Κοινοτήτων (1),

τον κανονισμό (ΕΟΚ, Ευρατόμ, ΕΚΑΧ) αριθ. 2892/77 του Συμβουλίου της 19ης Δεκεμβρίου 1977 περί της εφαρμογής, ως προς τους ιδίους πόρους που προέρχονται από το φόρο προστιθέμενης αξίας, της αποφάσεως της 21ης Απριλίου 1970 περί αντικαταστάσεως των χρηματικών συνεισφορών των κρατών μελών από ιδίους πόρους των Κοινοτήτων (2), όπως τροποποιήθηκε τελευταία από τον κανονισμό (ΕΟΚ, Ευρατόμ, ΕΚΑΧ) αριθ. 3625/83 (3), και ιδίως το άρθρο 9 παράγραφος 3 πρώτο εδάφιο, το άρθρο 11 παράγραφος 1 δεύτερο εδάφιο και το άρθρο 13 παράγραφος 2,

Εκτιμώντας:

ότι, για τα οικονομικά έτη 1979 έως 1984, η Επιτροπή εξέδωσε, κατ' εφαρμογή του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77, τις αποφάσεις 80/821/ΕΟΚ, Ευρατόμ, ΕΚΑΧ (4), 81/1017/Ευρατόμ, ΕΚΑΧ, ΕΟΚ (5), 82/759/ΕΚΑΧ, ΕΟΚ, Ευρατόμ (6), 83/142/ΕΟΚ, Ευρατόμ, ΕΚΑΧ (7) και 84/276/Ευρατόμ, ΕΚΑΧ, ΕΟΚ (8)·

ότι, στη Γαλλία, οι παροχές υπηρεσιών των πρακτορείων ταξιδίων και των διοργανωτών τουριστικών περιοδειών, για ταξίδια που πραγματοποιούνται στο εσωτερικό της Κοινότητας, φορολογούνται από 1ης Απριλίου 1985, και ότι δεν συντρέχει πια λόγος να χορηγείται, από την ημερομηνία αυτή, άδεια για το σκοπό αυτό·

ότι η Συμβουλευτική Επιτροπή Ιδίων Πόρων ενέκρινε την έκθεση που περιέχει τις γνώμες των μελών της σχετικά με την παρούσα απόφαση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η παράγραφος 8 του άρθρου 2 της απόφασης 83/142/ΕΟΚ, Ευρατόμ, ΕΚΑΧ καταργείται από την 1η Απριλίου 1985.

Άρθρο 2

Η παρούσα απόφαση απευθύνεται στη Γαλλική Δημοκρατία.

Βρυξέλλες, 3 Φεβρουαρίου 1986.

Για την Επιτροπή

Henning CHRISTOPHERSEN

Αντιπρόεδρος

(1) ΕΕ αριθ. L 94 της 28. 4. 1970, σ. 19.

(2) ΕΕ αριθ. L 336 της 27. 12. 1977, σ. 8.

(3) ΕΕ αριθ. L 360 της 23. 12. 1983, σ. 1.

(4) ΕΕ αριθ. L 239 της 12. 9. 1980, σ. 20.

(5) ΕΕ αριθ. L 367 της 23. 12. 1981, σ. 33.

(6) ΕΕ αριθ. L 320 της 17. 11. 1982, σ. 18.

(7) ΕΕ αριθ. L 96 της 15. 4. 1983, σ. 46.

(8) ΕΕ αριθ. L 135 της 22. 5. 1984, σ. 20.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 24ης Φεβρουαρίου 1986

σχετικά με τη σύναψη της συμφωνίας που παρατείνει και τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας περί συντονισμένης δράσεως στον τομέα της ανιχνεύσεως της τάσεως προς θρόμβωση

(86/71/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

το σχέδιο απόφασης που υπέβαλε η Επιτροπή,

Εκτιμώντας:

ότι, με την απόφαση 82/616/ΕΟΚ, το Συμβούλιο θέσπισε τομεακό πρόγραμμα έρευνας και ανάπτυξης της Ευρωπαϊκής Οικονομικής Κοινότητας στον τομέα της ιατρικής έρευνας και της δημόσιας υγείας - συντονισμένη δράση (1982 - 1986) (1), που περιλαμβάνει τη συνέχιση της δράσης για την ανίχνευση της τάσης προς θρόμβωση ·

ότι, με την απόφαση 82/178/ΕΟΚ, το Συμβουλίο ενέκρινε τη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας περί συντονισμένης δράσεως στον τομέα της ανιχνεύσεως της τάσεως προς θρόμβωση (2)·

ότι, σύμφωνα με το άρθρο 7 παράγραφος 2 της απόφασης 82/616/ΕΟΚ, η Επιτροπή διαπραγματεύθηκε με την Ελβετική Συνομοσπονδία συμφωνία που παρατείνει και τροποποιεί την προαναφερθείσα συμφωνία· ότι είναι σκόπιμο να εγκριθεί η συμφωνία αυτή,

ΑΠΟΦΑΣΙΖΕΙ:

Άρθρο 1

Η συμφωνία που παρατείνει και τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας περί συντονισμένης δράσεως στον τομέα της ανιχνεύσεως της τάσεως προς θρόμβωση εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα.

Βρυξέλλες, 24 Φεβρουαρίου 1986.

Για το Συμβούλιο

Ο Πρόεδρος

G. BRAKS

(1) ΕΕ αριθ. L 248 της 24. 8. 1982, σ. 12.

(2) ΕΕ αριθ. L 83 της 29. 3. 1982, σ. 1.
Αριθ.L62/40 ΕπίσημηΕφημερίδατωνΕυρωπαϊκωνΚοινοτήτων 5.3.86
ΑΠΟΦΑΣΗΤΗΣΕΠΙΤΡΟΠΗΣ
της31ηςΙανουαρίου1986
περίκαθορισμούτωνανώτατωνποσώνγιατηνκατανομήτουδιαγωνισμούπουάρχισεβάσει
τουκανονισμού(ΕΟΚ)αριθ.3611/85σχετικάμετηχορήγησηδιαφόρωνπαρτίδωναποκορυ­
φωμένουγάλακτοςσεσκόνηωςεπισιτιστικήβοήθεια
(86/44/EOK)
ΗΕΠΙΤΡΟΠΗΤΩΝΕΥΡΩΠΑΪΚΩΝ ΚΟΙΝΟΤΗΤΩΝ ,
Έχονταςυπόψη:
τησυνθήκηγιατηνίδρυσητηςΕυρωπαϊκήςΟικονομικής
Κοινότητας ,
τονκανονισμό(ΕΟΚ)αριθ.804/68τουΣυμβουλίουτης27ης
Ιουνίου1968περίκοινήςοργανώσεωςαγοράςστοντομέα
τουγάλακτοςκαιτωνγαλακτοκομικών προϊόντων('),όπως
τροποποιήθηκε τελευταίααπότονκανονισμό(ΕΟΚ)αριθ.
3768/85(2),καιιδίωςτοάρθρο7παράγραφος 5,
Εκτιμώντας :
ότι,σύμφωναμετονκανονισμό(ΕΟΚ)αριθ.3611/85της
Επιτροπήςτης19ηςΔεκεμβρίου 1985περίπρομήθειας
διαφόρωνπαρτίδωναποκορυφωμένου γάλακτοςσεσκόνη
ωςεπισιτιστικήβοήθεια(3),τέθηκεσεδιαγωνισμόηπρομή­
θεια2247τόνωναποκορυφωμένου γάλακτοςσεσκόνηπου
προορίζονταιγιαορισμένεςτρίτεςχώρεςκαιδικαιούχους
οργανισμούς ·
ότιτοάρθρο13παράγραφος 1τουκανονισμού(ΕΟΚ)αριθ.
1354/83τηςΕπιτροπήςτης17ηςΜαΐου1983περίτωνγενι­
κώνλεπτομερειώνδιακίνησηςκαιπρομήθειαςαποκορυφω­
μένουγάλακτοςσεσκόνη,βουτύρουκαιβουτυρελαίου ως
επισιτιστικήβοήθεια(4),όπωςτροποποιήθηκε απότον
κανονισμό(ΕΟΚ)αριθ.1886/83(5),προβλέπειότι,λαμβανο­
μένωνυπόψητωνπροσφορώνπουελήφθησαν ,καθορίζεται
γιακάθεπαρτίδαήτμήμαπαρτίδας,τηςπερίπτωσηςπου
αναφέρεταιστοάρθρο11παράγραφος 3τρίτοεδάφιο,ένα
ανώτατοποσόήαποφασίζεται ναμηδοθείσυνέχειαστο
διαγωνισμό ·ότι,λόγωτωνλαμβανομένων προσφορών,πρέπεινακαθο­
ρισθούνταανώταταποσάσταόριαπουαναφέρονταιπαρα­
κάτω ■
ότιταμέτραπουπροβλέπονταιστηνπαρούσααπόφαση '
είναισύμφωναμετηγνώμητηςΕπιτροπήςΔιαχειρίσεως
ΓάλακτοςκαιΓαλακτοκομικών Προϊόντων,
ΕΞΕΔΩΣΕΤΗΝΠΑΡΟΥΣΑΑΠΟΦΑΣΗ :
Άρθρο1
Ταανώταταποσάπουθαληφθούνυπόψηγιατηνκατα­
νομήτουδιαγωνισμούπουαναφέρεταιστονκανονισμό
(ΕΟΚ)αριθ.3611/85,καθορίζονταιωςεξής:
—ΠαρτίδαΔ:136489ΕCU(D),
—ΠαρτίδαΕ:1485696ΕCU(Β),
—ΠαρτίδαΘ:4146ΕCU(D).
Άρθρο2
Ηπαρούσααπόφασηαπευθύνεταιστακράτημέλη,μεεξαί­
ρεσητηνΙσπανίακαιτηνΠορτογαλία .
Βρυξέλλες,31Ιανουαρίου1986.
ΓιατηνΕπιτροττή
FransΑΝDRΙΕSSΕΝ
Αντιπρόεδρος
(')ΕΕαριθ.L148της28.6.1968,σ.13.
ΟΕΕαριθ.L362της31.12.1985,σ.8.
(ήΕΕαριθ.L344της21.12.1985,σ.24.
(4)ΕΕαριθ.L142της1.6.1983,σ.1.
(5)ΕΕαριθ.L187της12.7.1983,σ.29.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 27ης Ιανουαρίου 1986

για το διορισμό δύο συμπληρωματικών μελών του Ελεγκτικού Συνεδρίου

(86/14/ΕΟΚ, Ευρατόμ, ΕΚΑΧ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 78ε,

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 206,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 180,

τη συνθήκη για την ίδρυση Κοινού Συμβουλίου και Κοινής Επιτροπής των Ευρωπαϊκών Κοινοτήτων, και ιδίως το άρθρο 22,

τη συνθήκη για την προσχώρηση του Βασιλείου της Ισπανίας και της Πορτογαλικής Δημοκρατίας στην Ευρωπαϊκή Οικονομική Κοινότητα και στην Ευρωπαϊκή Κοινότητα Ατομικής Ενέργειας, που υπογράφηκε στις 12 Ιουνίου 1985, καθώς και την απόφαση του Συμβουλίου της 11ης Ιουνίου 1985 για την προσχώρηση των εν λόγω κρατών μελών στην Ευρωπαϊκή Κοινότητα Άνθρακα και Χάλυβα, και ιδίως τα άρθρα 20 και 385 της επισυναπτόμενης σε αυτές πράξης,

τη γνώμη του Ευρωπαϊκού Κοινοβουλίου (1),

ΑΠΟΦΑΣΙΣΕΙ:

Άρθρο μόνο

Διορίζονται μέλη του Ελεγκτικού Συνεδρίου, μέχρι και τις 17 Οκτωβρίου 1987, οι κκ.:

Carlos Manuel Botelheiro Moreno

Josep Subirats Pinana

Βρυξέλλες, 22 Ιανουαρίου 1986.

Για το Συμβούλιο

Ο Πρόεδρος

H. van den BROEK

(1) Γνώμη που διατυπώθηκε στις 17 Ιανουαρίου 1986 (Δεν έχει ακόμη δημοσιευθεί στην Επίσημη Εφημερίδα).
ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Δεκεμβρίου 1985 περί συμμετοχής της Κοινότητας στην επανόρθωση των ζημιών που έχουν προκληθεί από την εμφάνιση της αφρικανικής πανώλης των χοίρων στο Βέλγιο (85/638/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την απόφαση 77/97/ΕΟΚ του Συμβουλίου της 21ης Δεκεμβρίου 1976 περί χρηματοδοτήσεως από την Κοινότητα ορισμένων κτηνιατρικών δραστηριοτήτων επείγοντος χαρακτήρα (1), όπως τροποποιήθηκε από την απόφαση 85/212/ΕΟΚ (2), και ιδίως το άρθρο 1 παράγραφος 1, Εκτιμώντας: ότι πολλές εστίες αφρικανικής πανώλης των χοίρων έχουν διαπιστωθεί στο Βέλγιο 7 ότι η εμφάνιση αυτής της εξωτικής ασθένειας αποτελεί έναν σοβαρό κίνδυνο για το ζωικό κεφάλαιο της Κοινότητας και ότι, κατά συνέπεια, οφείλει να συμμετάσχει στην επανόρθωση των ζημιών που έχουν προκληθεί εξ' αυτού του λόγου με τρόπο ώστε να συμβάλει στην ταχεία εξάλειψη της εν λόγω ασθένειας 7 ότι το Βέλγιο έχει πράγματι λάβει, αμέσως μετά την επίσημη διαπίστωση της αφρικανικής πανώλης των χοίρων, όλα τα προβλεπόμενα στο άρθρο 1 της ανωτέρω απόφασης μέτρα 7 ότι συντρέχουν οι απαιτούμενες προϋποθέσεις οικονομικής συμμετοχής της Κοινότητας 7 ότι, για πλήρη αποτελέσματα, η συμμετοχή αυτή πρέπει να φθάσει το ανώτερο επιτρεπόμενο από την προαναφερθείσα απόφαση όριο 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Κοινότητα συμμετέχει με ποσοστό 50 % στις δαπάνες που έχουν γίνει από το Βέλγιο για την αποζημίωση των ιδιοκτητών, για τη σφαγή και την καταστροφή των ζώων του χοιρείου είδους, και την απολύμανση των εκμεταλλεύσεων, όπου έχει διαπιστωθεί, στο έδαφός του, εμφάνιση αφρικανικής πανώλης των χοίρων, το έτος 1985.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 20 Δεκεμβρίου 1985. Για την Επιτροπή Frans ANDRIESSEN Αντιπρόεδρος

(1) Ε αριθ. L 26 της 31. 1. 1977, σ. 78.

(2) ΕΕ αριθ. L 96 της 3. 4. 1985, σ. 32.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 9ης Δεκεμβρίου 1985

για την έγκριση μιας τροποποίησης του προγράματος κατά την έννοια του κανονισμού (ΕΟΚ) αριθ. 355/77 του Συμβουλίου σχετικά με τον τομέα της εμπορίας και της μεταποίησης του κρέατος πουλερικών στη Δανία

(Το κείμενο στη δανική γλώσσα είναι το μόνο αυθεντικό)

(85/549/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 σχετικά με την ανάληψη κοινής δράσης για τη βελτίωση των συνθηκών μεταποίησης και εμπορίας γεωργικών προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 1247/85 (2), και ιδίως το άρθρο 5,

Εκτιμώντας:

ότι, στις 20 Φεβρουαρίου 1985, η δανική κυβέρνηση ανακοίνωσε μία τροποποίηση στο πρόγραμμα που εγκρίθηκε με την απόφαση της Επιτροπής της 18ης Οκτωβρίου 1979 (3) σχετικά με τον τομέα των σφαγείων και των επιχειρήσεων μεταποίησης κρέατος πουλερικών στη Δανία·

ότι η εν λόγω τροποποίηση αφορά τον εκσυγχρονισμό και την ορθολογικοποίηση των υφισταμένων εγκαταστάσεων σφαγής, τεμαχισμού και μεταποίησης·

ότι, στο μέτρο που η τροποποίηση αφορά τον εκσυγχρονισμό και την ορθολογικοποίηση των υφισταμένων εγκαταστάσεων σφαγής, τεμαχισμού και μεταποίησης για να αντιμετωπιστεί η προβλεπόμενη αύξηση της παραγωγής πουλερικών κατά 3 % έως 4 % ετησίως και να προσαρμοστεί η ποιότητα και ο τρόπος παρουσίασης του προϊόντος στις απαιτήσεις και τις δυνατότητες της αγοράς, αποτελεί πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·

ότι η τροποποίηση περιλαμβάνει επαρκή στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77 τα οποία αποδεικνύουν ότι οι στόχοι που αναφέρονται στο άρθρο 1 του εν λόγω κανονισμού μπορούν να επιτευχθούν στον τομέα παραγωγής κρέατος πουλερικών, εφόσον πρόκειται για τον εκσυγχρονισμό και την ορθολογικοποίηση των υφισταμένων εγκαταστάσεων σφαγής, τεμαχισμού και μεταποίησης· ότι η προθεσμία που καθορίζεται για την εφαρμογή της τροποποίησης δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο η) του εν λόγω κανονισμού·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται η τροποποίηση του προγράμματος για τα σφαγεία και εργαστήρια τεμαχισμού πουλερικών στη Δανία, η οποία ανακοινώθηκε από τη δανική κυβέρνηση στις 20 Φεβρουαρίου 1985, στο μέτρο που αφορά τον εκσυγχρονισμό και την ορθολογικοποίηση των υφισταμένων εγκατστάσεων σφαγής, τεμαχισμού και μεταποίησης, χωρίς να επιφέρει αύξηση των δυνατοτήτων σφαγής.

Άρθρο 2

Η παρούσα απόφαση απευθύνεται στο Βασίλειο της Δανίας.

Βρυξέλλες, 9 Δεκεμβρίου 1985.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 51 της 23. 2. 1977, σ. 1.

(2) ΕΕ αριθ. L 130 της 16. 5. 1985, σ. 1.

(3) ΕΕ αριθ. L 280 της 9. 11. 1979, σ. 27.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 8ης Νοεμβρίου 1985

σχετικά με εξουσιοδότηση της Ιταλίας να αναγνωρίσει τα δικαιώματα φυτεύσεως οίνου σε επιφάνειες που προορίζονται για την παραγωγή ορισμένων v.q.p.r.d. τα οποία αποκτήθηκαν πριν από την 1η Μαΐου 1984

(Το κείμενο στην ιταλική γλώσσα είναι το μόνο αυθεντικό)

(85/510/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 798/85 (2), και ιδίως το άρθρο 30στ·

Εκτιμώντας:

ότι, με την επιφύλαξη ορισμένων εξαιρέσεων, ο κανονισμός (ΕΟΚ) αριθ. 337/79 έχει απογορεύσει κάθε νέα φύτευση αμπελώνα έως τις 31 Αυγούστου 1990· ότι το άρθρο 30 στ προβλέπει, εντούτοις, ότι τα δικαιώματα φυτεύσεως νέων αμπελώνων σε επιφάνειες που προορίζονται για την παραγωγή v.q.p.r.d., κτηθέντα πριν από την 1η Μαΐου 1984, δύνανται να ασκηθούν υπό ορισμένους όρους· ότι η εν λόγω διάταξη προβλέπει, κυρίως, ότι από την 1η Σεπτεμβρίου 1984 τα εν λόγω δικαιώματα δύνανται να ασκηθούν με την επιφύλαξη αναγνωρίσεως εκ μέρους του ενδιαφερομένου κράτους μέλους, αναγνώριση που θα αφορά μόνο τους v.q.p.r.d. για τους οποίους χορηγήθηκε εξουσιοδότηση από την Επιτροπή σύμφωνα με τη διαδικασία που προβλέπεται στο άρθρο 67 του κανονισμού (ΕΟΚ) αριθ. 337/79·

ότι, στις 19 Σεπτεμβρίου 1985 η ιταλική κυβέρνηση υπέβαλε, για ορισμένους v.q.p.r.d., αίτηση εξουσιοδότησης, λαμβάνοντας σαν βάση το εν λόγω άρθρο 30στ.

ότι προκύπτει από την εξέταση αυτής της αίτησης ότι,δύναται οι εξουσιοδοτήσεις φυτεύσεων που η ιταλική κυβέρνηση χορήγησε για ορισμένα v.q.p.r.d. πριν από την 1η Μαΐου 1984, συνιστούν πράγματι διοικητικές πράξεις που 30 στ)· χώρα, πριν από αυτή την ημερομηνία, στη γέννηση δικαιωμάτων που δύνανται να αναγνωριστούν κατά την έννοια του ανωτέρω άρθρου 30 στ· ότι, εξάλλου, κατά την κατάσταση των εν λόγω v.q.p.r.d., η αναγνώριση αυτών των δικαιωμάτων δεν δύναται να διαταράξει την ισορροπία της αμπελοοινικής αγοράς·

ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Επιτροπής Διαχειρίσεως Οίνων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Ιταλία εξουσιοδοτείται να αναγνωρίσει τις εξουσιοδοτήσεις φυτεύσεων, σε επιφάνειες που προορίζονται για την παραγωγή v.q.r.d., που χορήγησε πριν από την 1η Μαΐου 1984.

Άρθρο 2

Η παρούσα απόφαση απευθύνεται στην Ιταλική Δημοκρατία.

Βρυξέλλες, 8 Νοεμβρίου 1985.

Για την Επιτροπή

Frans ANDRIESSEN

Αντιπρόεδρος